วันนี้ ( 24  ก.ค.  61 ) นางสาวบุษฎี สันติพิทักษ์ อธิบดีกรมสารนิเทศ และโฆษกกระทรวงการต่างประเทศ กล่าวว่า ได้รับแจ้งจากสถานกงสุลใหญ่ไทย ณ แขวงสะหวันนะเขต ซึ่งดูแลครอบคลุมพื้นที่ที่เกิดเหตุการณ์เขื่อนเซเปียน – เซน้ำน้อย ที่ตั้งอยู่บนที่ราบสูงบอละเวน แขวงอัตตะปือห่างจากเมืองปากเซประมาณ  80  กิโลเมตรได้เกิดรอยแตกบริเวณสันเขื่อน ส่งผลให้มวลน้ำกว่า  5,000  ล้านลูกบาศก์เมตรไหลท่วมทะลักพื้นที่ใกล้เคียง